6/24 – Monenlaisia seksiasentoja – Housuitta\n06.12.21 03.12.21 os\nEdellinen artikkeli 5/24 – Pepun kiusoittelu kielellä\nSeuraava artikkeli 7/24 – Seksiaiheiset podcastit\n2 kommenttia artikkeliin ”6/24 – Monenlaisia seksiasentoja”\nM43 07.12.21 / 13:54\nAika samoilla hyväksi todetuilla asennoilla yleensä mennään, kun on pituuseroa melkoisesti puolison kanssa. Vaginayhdynnöissä ratsastus, lähäri ja takaapäin joko doggyna tai puoliso mahallaan maaten, anaaliyhdynnöissä doggy tai puoliso maaten pylly koholla. Suuseksiä annan yleensä puolison maatessa selällään, samoin sormetan ja fistaan, anaalia nuollessa, sormettaessa ja fistatessa puoliso on usein kontillaan ja joskus selällään. Puoliso antaa minulle suuseksiä yleensä maatessani selälläni.\nSeksiä harrastamne oikeastaan aina sängyssä tai sohvalla, kovat alustat ei nappaa ja suihku on hankala pituuseron takia.


Myydään Omakotitalo 4 huonetta - Vesilahti Kirkonkylä Katajarinne 5 A - Etuovi.com b98837\nEtusivu > Vesilahti > Kohde b98837\n4h+k+s+khh+vh+wc, 113,0 m², 199 000 €\nOmakotitalo, Vesilahti, Kirkonkylä, Katajarinne 5 A\nHei! Haluaisin lisätietoja kohteesta: Katajarinne 5 A, Kirkonkylä, Vesilahti (http://www.etuovi.com/kohde/b98837).\nTodella hyvä lapsiperheen koti viihtyisässä asuinympäristössä kaikkien palveluiden äärellä. Ala- ja yläasteelle on matkaa n. 1 km, kaupat ja muut palvelut lähellä, n. 1,5 km. Tontti on tilava, naapurit todella ihania ja luonto aivan takapihalla! Meidän perhe ainakin nautti tästä kodista todella paljon! Taloyhtiö muodostuu kahdesta asunnosta, joilla on yhteinen autokatos / varasto. Kylmää varastotilaa on kummallakin n 5,5 m2 ja lämmintä varastototilaa samoin n. 18,5 m2. Lisäksi tästä pihasta löytyy ihana keinu ja leikkimökki! Luonto takapihalla vetää puoleensa ja on samalla turvallinen myös perheen pienimmille. Marjapensaita ja koristekasveja löytyy niitä kaipaaville :)\nKatajarinne 5 A, Kirkonkylä, Vesilahti\n113,0 m², 199 000 €\nKatajarinne 5 A, 37470 Vesilahti\n4h + k + s + khh + vh + wc\nAsuinhuoneiston pinta-ala on 113 m2, ja lämmintä varastotilaa on n. 18,5 m2. Asunnossa on 3 makuuhuonetta, olohuone ja siihen osin integroituiva keittiö (ks. kuvat). Makuuhuoneiden kaappien lisäksi on tilava vaatehuone. Kodinhoitohuoneesta on käynti pesutiloihin ja saunaan sekä katetulle terassille.\n1 761,06 € / m²\n(Hoitovastike 95,00 € / kk + Rahoitusvastike 0,00 € / kk)\nVesi- ja sähkömaksu kulutuksen mukaan. 2 autolämpöpaikkaa (toinen katoksessa), maksu oman asunnon sähkömaksun yhteydessä. Vastike sisältää mm. jätehuoltomaksun, kiinteistöverot, taloyhtiön kirjanpidon ulkopuolisella tilitoimistolla ja yhteisen piha-alueen hoitoon liittyvät maksut, Maksun suuruuteen voi itse vaikuttaa.\nIso katettu terassi kodinhoitotohuoneesta ja sivuterassi suoraan ruokailutilasta, jossa pieni katos,Talossa on oma antenni ja keskuspölynimuri. Kaikissa huoneissa on sälekaihtimet. Olohuoneessa on takka/leivinuuni., Asunnon kunto:\nOikein hyvä yleiskunto! Tarvittaessa nykyinen omistaja voi päivittää pintamateriaalit vastaamaan ostajan haluja sopimuksen mukaan\nTiilivuorattu puurunkoinen paikalla rakennettu talo\nJääkaappi, Pakastin, Keraaminen liesi, Liesituuletin, Leivinuuni, Astianpesukone, Astianpesukoneliitäntä\nLattialämmitys, Pesukone, Pesukoneliitäntä, Kuivausrumpu, Laattalattia, Uloskäynti\nVuonna 2014 puupinnat huoltomaalattu, asennettu ilmalämpöpumppu ja vaihdettu tiivisteet ikkunoihin ja oviin.\nn. 1 km koulu, päiväkoti, bussipysäkki ja kaupat / posti\n1 autokatospaikka ja pihassa lisätilaa Näkymät:\nPiha / metsä\tPihan kuvaus:\nIstutuksia, puita, marjapensaita, leikkimökki, kiipeilyteline lapsille takapihalla, marjapensaita Ota yhteyttä\nFI:b98837, AI:443826, CT:2015-10-21T00:27:11.897+03:00, MT:2016-10-22T15:18:10.758+03:00, PT:2015-10-21T00:28:18.213+03:00, RU:372668


Kissat – Tampereen Kissakahvila Purnauskis – Suomen ensimmäinen kissakahvila\nNimi oli enne, eli Huge. Hugo hurmaa leppoisalla olemuksellaan ja rennolla otteella ihan kaikki ja ihan varmasti.. Tämä kisu rakastaa masurapsutuksia ja rentoilua! Jos Hugo olisi ihminen hän elelisi oloneuvoksena jossain lämpöisessä köllötellen ja herkutellen. Aivan niin kuin tekee siis kissanakin\nPorukan matriarkka tarkkailee kahvilan toimia vahvalla kokemuksella. Tämä musta kisu neiti on kahvilan ensimmäinen asukki ja näin ollen myös viisain! Piki-Nelli rakastaa silittelyä, mutta omanarvon tuntevana leidinä vain silloin kun hän sitä itse tahtoo! Pikillä on jopa kissaksi terävät kynnet!\nPerus Peltsa on maatiaiskissojen aatelia! Peltsalla on rento ote elämään se näkyy toisinaan vain selällään loikoiluna keskellä lattiaa, ihminen väistäköön. sanoiko joku juusto?! Kahvilan luukulla on hyvä naukua herkkupaloja palvelijoilta. Hän on myös Hugon varjo.\nNuoriherra ujopiimä, multitassu tiikeri. Kehris on saanut nimensä ansiokkaasta kehräystaidostaan. Jo pelkkä katse saa koneet käymään ja ne käy kovaa! Tämä kisu ei vahingossa kaadu. Se takaavat 26 varvasta. Kehris on siis laivakissa joilla varpaiden määrä on normaalia 18 varvasta suurempi.\nTeiniporukan menevin tapaus Ilves syntyi pienenä. Hän palvoo Hugoa, joten otti tavoitteeksi kasvaa yhtä komeaksi kuin esikuva. Siinä onnistuen! Ilvekseltä ei meininki lopu, sen löytää milloin mistäkin keikkumasta. Ilveksellä oli syntyessään jo töpöhäntä. Liekö ylimääräisten varpaiden kehitykseen tarvittu juuri tuollainen pätkä häntää. Ilves näyttääkin siltä että se tepastelee lapaset käsissä kesät talvet.\nKahvilan prinsessa. Tämä pörröinen, kuvan kaunis pikkuneiti pelmahti jouluksi 2020 hurmaamaan kaikki. kahvilakissojen tapaan hän on perisuomalaista maatiaiskissarotua. Tätä ei ensi näkemältä uskoisi, onhan silkkiturkkinen Hattara kuvankaunis tuuheine häntineen ja pörröisine turkkeineen. Hattaralla on tapana tarkkailla hillitysti menoa, mutta aika usein villiintyy veljensä Ilveksen kanssa riehuntoihin.\nTämä Savolaisherra on kyllä nimensä veroinen. Sulo hymyilee silmillään valitsemilleen ihmisille ja on valloittava hurmuri. Sulo rakastaa pahvilaatikoita kuin kissa! Tähän seuramieheen on helppo tutustua!\nTämä kissaneiti on hyrisevä pakkaus joka rakastaa huomiota ja ainiin pahvilaatikoita. Tämä neiti lankeaa jalkoihin paijattavaksi katseen voimalla. Koita saatko kisun kaatumaan.\nMeidän Sohvi-missi on porukan juniori. Sohvi on syntyjään töpöhäntä, ei häntää laisinkaan. Pikkuneiti puuhailee siellätäällä ja ottaa torkut juuri siellä missä sattuu väsy iskemään.


helmikuu | 2013 | Ansalle & Kallelle pentuja?\nJulkaistu 27 helmikuun, 2013 by sirpaarminen\nNiit ois nyt 7, joo-o, seitsemän! Pentua siis. Ilman suurempaa draamaa alkoi tänä aamuna synnytys. Mä katselin vierestä kun Ansa teki hommat, ihan luonnostaan sujui pentujen putsaus, napanuorien katkaisu ja hoito. Vedin siinä vieressä aamukahvia ja söin mysliä. Näin sen kuuluukin mennä. Voisin melkein povata jo tässä vaiheessa Ansalle ”Vuoden äiti” palkintoa. Jakauma: 3 merleurosta, […]\nJulkaistu 26 helmikuun, 2013 by sirpaarminen\nAnsan vatsassa käy aikamoinen kuhina vähän väliä ja kyljet oikein pullistelee liikkeiden mukana. Kovin rauhallista on vieläkin, lämpöjä olen mitannut, eilen illalla 38, tänä aamuna 37,1 ja iltapäivällä 37,4. Käytin Kiran rokotuksilla ja otin sinne Ansankin mukaan punnitsemista varten, ihan kahteen kertaan pistin vaa’alle ja molemmilla kerroilla näytti 10,1 kg. Kotona ennen lähtöä sain 9,7 […]\nJulkaistu 25 helmikuun, 2013 by sirpaarminen\non pitkä. Tulee keksittyä kaikenlaista odottelupuuhaa, kuten pentupesän sisustusta. Ansa kävi myös testaamassa että kelpaako paikka Todelliselle Prinsessalle Myös turvapäällikkö -Artun mielipide tarvittiin Sen jälkeen kuunneltiinkin pikkuisten sydänääniä\nJulkaistu 23 helmikuun, 2013 by sirpaarminen\nHiukan haikeeta ja outoa. Mun pitäis luopua tuosta valkoisesta paholaisesta (on se oikeasti ihan suloinen) huomenna. Idea pennuista ei enää olekaan niin loistava 😉 Onneksi aika menee nopeasti ja saadaan Ansukka kotiin. Olen tässä huokaillut Ansan olevan rauhallisempi eikä se hyppää minnekään. Korjataan tuota hyppäämistä. Se hyppää, jos on kyse ruuasta. Se löydettiin yks päivä […]\nJulkaistu 15 helmikuun, 2013 by sirpaarminen\nVäliaikatietoja: painoa 9,4kg vyötärö 44cm lämpö 37,6 Normaalia vai ei? Kasvattaja osannee kertoa. On muuten eri hienoa ”omistaa” kasvattaja, jolle voi kertoa kaikki mieltä vaivaavat kyssärit. Moni vastaus vaan alkaa huokauksella 😉 Kuten vastaus toteamukseeni: ”mennään kisaan suoraan, kun olen hakenut Ansan pentujen ollessa tarpeeksi vanhoja…” Tänään ihmettelin, kun Ansa tavallistakin vässähtäneempi. Ei kiinnostanut innolla […]\nJulkaistu 9 helmikuun, 2013 by sirpaarminen\nKun kaikki kaikista kivoimmat (=aksailu) on kielletty jää jäljelle tittelien haaliminen. Tänään hoksattiin, että Ansasta oli leivottu Hangossa (väkiluku huimaa päätä ja koiraharrastajia riittää) 2012 tokotulokas. Ja meidän kun ei pitänyt lajista innostua… Ja josku, joku kaunis päivä osallistutaan vielä virallisiinkin kisoihin 😉 Ansan aika menee nyt lyllertäessä lenkillä ja osallistumalla täysvaltaisena jäsenenä TeamPöljät Beybladekarkeloihin. […]\nJulkaistu 5 helmikuun, 2013 by sirpaarminen\nVähän väliaikatietoja: paino 9,0kg vyötärö 42cm ei jaksa juosta ei leikki vaikka Miina siihen haastaa ei halua hypätä autoon Heränneet kysymykset: oliko ultra reilusti suuntaa-antava kasvaako vatsassa jättiläisiä onko mittavälineet pielessä onko vika mittaajan silmässä vai järjessä Meillä on kotona tosi rauhallista, kun eräs vaan vetää sikeitä… -Kirsi-


Papu-Kivimäki, Nanna (2009)\nTutkimuksen tarkoituksena oli selvittää, kuvata ja analysoida taideterapiaryhmään osallistuneiden mielenterveyskuntoutujien kuvantekoprosessia ja tarkastella min-kälaisia voimaantumisen kokemuksia kuvantekoprosessissa ilmeni ja kuinka voi-taisiin parhaiten tukea ja mahdollistaa taideterapeuttisen kuvantekoprosessin voi-maannuttavia vaikutuksia mielenterveyskuntoutuksessa.\nTutkimukseen osallistui 14 taideterapiaryhmäläistä. Mielenterveyskuntoutujat olivat tutkimuksen perusjoukko (n=8) ja vertailuryhmänä olivat kesäyliopiston taideterapiaryhmäläiset (n=6).\nTutkimuksen lähestymistapa oli laadullinen ja narratiivinen. Tutkimus tapahtui puolistrukturoidulla haastattelulla, joka perustui Hentisen ja Wilhelmuksen esteet-tisen analyysin malliin, jossa kuvaa tarkastellaan taideprosessin näkökulmasta. Tämän jälkeen aineisto analysoitiin narratiivisen analyysiin pohjalta. Ensin ha-vainnot luokiteltiin Siitosen voimaantumisteorian osaprosessien kategorioihin ja sen jälkeen etsittiin merkityksiä ja voimaantumista tukevia elementtejä aineistosta.\nTutkimuksen mukaan kuvantekoprosessissa syntyy voimaannuttavia kokemuksia. Tärkeimmät tekijät mielenterveyskuntoutujien voimaantumisessa olivat\nkyvykkyyden ja onnistumisen kokemukset, minäkäsityksen ja identiteetin eheytyminen ja tunteiden kokeminen kuvantekoprosessin aikana. Parhaiten voimaantumisen kokemuksia voidaan mielenterveyskuntoutuksessa mahdollistaa ja tukea ympäris-töllä, joka on turvallinen, kannustava, innostava ja aktiivista osallistumista tukeva sekä tarjoaa luovan ja leikillisen tilan kokea ja jakaa tunteita.


Käyttöehdot - Kuopio\nVilkku-sovellus (jäljempänä ”Sovellus”) on mobiililaitteisiin ladattava ohjelma sähköistä lipunostoa ja siihen liittyvää maksunvälitystä varten. Sovelluksen omistaa Patentti- ja rekisterihallituksen ylläpitämään kaupparekisteriin merkitty iQ Payments Oy (jäljempänä ”Palveluntarjoaja”), y-tunnus 2564925-2. Palveluntarjoaja toimii kuluttajasuojalainsäädännön tarkoittamana elinkeinonharjoittajana siltä osin kuin kysymys on maksujenvälityspalveluiden ja Sovelluksen tarjoamisesta kuluttajille. Palveluntarjoajan päätoimiala on Atk-laitteisto- ja ohjelmistokonsultointi, muut palvelut liike-elämälle sekä muu laitteisto- ja tietotekninen palvelutoiminta. Palveluntarjoajan maantieteellinen osoite sijoittautumisvaltiossa sekä asiakassuhteita hoitavan toimipaikan osoite on: Maariankatu 4 C, 20100 Turku. Näitä sopimusehtoja sovelletaan Sovelluksen käyttöön. Palveluntarjoajalla on oikeus yksipuolisesti muuttaa näitä sopimusehtoja (”Sopimusehdot”). Sovelluksen käyttöä jatkamalla hyväksyt nämä Sopimusehdot ja kulloinkin muutetut ehdot, joiden päivittämisestä ilmoitetaan sinulle Sovelluksessa. Sinulle tarjotaan Sovelluksen avulla vaihtoehtoisia tapoja maksaa eri kauppiaiden myymiä palveluja tai tuotteita. Sitoudut noudattamaan myös valitsemasi maksutavan ja kyseisen Kauppiaan sopimusehtoja.\nSopimuksessa on 3 osapuolta: Palveluntarjoaja, ostamasi palvelun tuottaja eli Kauppias ja sinä Asiakas (kuluttaja). Palveluntarjoaja toimii ainoastaan lippujen ja niihin liittyvien maksujen välittäjänä, jonka vuoksi Asiakkaalta perittävien maksujen täsmällinen määrää riippuu Asiakkaan kulloinkin tekemästä ostopäätöksestä. Sopimus syntyy, kun aloitat Sovelluksen käytön jäljempänä kohdassa 5 mainitulla tavalla. Sovelluksen käyttäjänä solmit samalla Sovelluksen käyttöä koskevan sopimuksen (”Sopimus”) näiden Sopimusehtojen mukaisesti Palveluntarjoajan kanssa.\nSinun tulee olla 18 vuotta täyttänyt eli täysi-ikäinen ja täysivaltainen. Mikäli vanhemmat ovat antaneet luvan, voivat myös alaikäiset lapset käyttää Sovellusta vanhempien valvonnassa. Palveluntarjoajalla on oikeus tarkistaa henkilöllisyytesi, mikäli voimassa oleva lainsäädäntö sitä edellyttää. Sovellusta saa käyttää ainoastaan yksityistä käyttöä varten ja laillisiin tarkoituksiin. Sovellus on henkilökohtainen, ja ainoastaan sinulla on oikeus käyttää sitä.\nSovellusta voi käyttää joko rekisteröitymällä tai rekisteröitymättä. Rekisteröitymistä varten sinulle tulee olla: * matkapuhelinnumero * voimassa oleva sähköpostiosoite. Olet vastuussa Sovellukseen antamiesi tietojen oikeellisuudesta ja ajantasaisuudesta. Tämä koskee esimerkiksi maksukortin numeroa, matkapuhelinnumeroa ja sähköpostiosoitetta. Palveluntarjoaja ei vastaa tietojen oikeellisuudesta. Sinulla on velvollisuus ilmoittaa välittömästi kaikista nimen, henkilötietojen, osoitteen tai muiden yhteystietojesi muutoksista kirjallisesti, sähköpostilla tai Sovelluksen käyttöliittymän avulla. Tämän sopimuksen hyväksymällä annat Palveluntarjoajalle oikeuden tarkastaa henkilö-, osoite- ja luottokelpoisuustietosi jokaisen maksutapahtuman yhteydessä. Palveluntarjoajalla on oikeus estää Sovelluksen käyttö, jos antamasi tiedot eivät ole oikein tai sinulla on luottohäiriömerkintöjä.\nKun otat Sovelluksen käyttöösi, sinun tulee luoda Sovellusta varten oma PIN-koodi ja salasana. PIN-koodi ei saa olla helposti arvattavissa oleva koodi kuten 0000, 1234 tai syntymäaikasi. PIN-koodi on henkilökohtainen eikä sitä saa luovuttaa toiselle henkilölle. Sinun tulee säilyttää PIN- koodiasi huolellisesti ja siten, ettei sivullisella ole mahdollisuutta saada sitä tietoonsa tai käyttää sitä. PIN-koodia ei saa kirjoittaa muistiin puhelimen yhteyteen tai säilyttää mobiililaitteessa. Sinulla on velvollisuus ilmoittaa välittömästi Palveluntarjoajalle, mikäli PIN-koodisi on saattanut joutua jonkun toisen henkilön haltuun. Ilmoitus voidaan tehdä milloin tahansa ilmoittamalla suljettava käyttäjätunnus sähköpostilla osoitteeseen sulkupalvelu@payiq.net. Ilmoitus on lähetettävä samasta sähköpostiosoitteesta kuin minkä olet rekisteröinyt käyttäjäksi. Saat sähköposti-ilmoituksen, kun Palveluntarjoaja on jäädyttänyt tilisi. Käyttäjätilisi pysyy suljettuna, kunnes olet ollut yhteydessä Palveluntarjoajan asiakaspalveluun, josta saat ohjeet tilisi uudelleen avaamiseen. Palveluntarjoaja voi jäädyttää tilin myös ilman ilmoitustasi, mikäli Palveluntarjoaja epäilee väärinkäytöksiä. Palveluntarjoaja ilmoittaa asiasta välittömästi, mikäli tilisi on jouduttu sulkemaan. Sovellusta käyttäessäsi sinun on noudatettava myös muita itseäsi velvoittavia sopimusehtoja, kuten esimerkiksi pankin, operaattorin tai luotonantajan sopimusehtoja. Sovelluksen väärinkäytön estämiseksi olet velvollinen säilyttämään mobiililaitettasi siten, etteivät ulkopuoliset pääse esteettä käyttämään Sovellusta. Jos mahdollista, sinun on lukittava mobiililaitteesi tunnuskoodilla etkä saa paljastaa tunnuskoodia muille. Olet itse vastuussa Sovelluksen oikeudettomasta käytöstä, joka on aiheutunut siitä, että olet luovuttanut Sovelluksen käytön sen käyttöön oikeudettomalle, olet huolimattomuudellasi laiminlyönyt PIN-koodin turvallisen säilytyksen, tai et ole välittömästi ilmoittanut Palveluntarjoajalle PIN-koodin ja Sovelluksen mahdollisesta joutumisesta toisille henkilöille. Et ole vastuussa Sovelluksen oikeudettomasta käytöstä siltä osin, kuin Sovellusta on käytetty sen jälkeen, kun olet pyytänyt Palveluntarjoajaa sulkemaan tilisi ja olet saanut vahvistuksen tilin sulkemisesta edellä tässä sopimuskohdassa kuvatulla tavalla.\nOlet velvollinen säännöllisesti valvomaan Sovelluksella tekemiäsi maksutoimeksiantoja ja sinun tulee ilmoittaa Palveluntarjoajalle oikeudettomasta maksutapahtumasta ilman aiheetonta viivytystä sen havaitsemisesta. Mikäli havaitset, että Sovelluksella antamasi maksutoimeksianto on toteutettu virheellisesti, tulee sinun ottaa välittömästi yhteyttä siihen maksutapaa tarjoavaan yritykseen esim. luottokorttisi myöntäneeseen pankkiin, jonka olet liittänyt käyttäjätiliisi. Pankki tai maksutapaa tarjoava yritys selvittää virheellisesti toteutetut maksutapahtumat.\nTämä Sopimus on voimassa toistaiseksi. Voit irtisanoa Sopimuksen päättymään 30 vuorokauden kuluessa siitä lukien, kun olet lähettänyt irtisanomisilmoituksen Palveluntarjoajan asiakaspalveluun sähköpostitse. Huomaa, että Sopimus ei pääty vain Sovelluksen poistamisella omasta mobiililaitteestasi. Palveluntarjoaja voi irtisanoa tämän Sopimuksen päättymään 30 vuorokauden kuluessa irtisanomisesta. Palveluntarjoaja ilmoittaa irtisanomisesta lähettämällä ilmoituksen Sovellukseen rekisteröitymisen yhteydessä ilmoittamaasi sähköpostiosoitteeseen. Palveluntarjoajalla on oikeus purkaa tämä sopimus välittömästi, jos olet olennaisesti rikkonut Sovelluksen käyttämiseen liittyviä ehtoja. Sopimus, ja oikeutesi käyttää Sovellusta, lakkaavat kun Palveluntarjoaja on lähettänyt purkuilmoituksen Sovellukseen rekisteröitymisen yhteydessä ilmoittamaasi sähköpostiosoitteeseen.\nPalveluntarjoaja pidättää itsellään kaikki immateriaalioikeudet kehittämäänsä Sovellukseen, järjestelmään, siihen liittyvään tekniikkaan, sopimuksiin ja dokumentteihin, joihin sinulla on pääsy tämän Sopimuksen perusteella. Sovelluksen käyttäjä hyväksyy ja ymmärtää, ettei sillä ole oikeutta myydä edelleen tai kaupallisesti hyödyntää Sovellusta tai sen sisältöjä. Sovelluksen käyttäjälle ei myönnetä minkäänlaista käyttöoikeutta Sovelluksen taustalla olevaan ohjelmistoon (lähdekoodiin).\nSinä vastaat oman mobiililaitteesi toiminnasta. Palveluntarjoaja ei ole vastuussa mobiililaitteesi toiminnasta tai yhteydestä verkko-operaattoriin. Palveluntarjoaja vastaa omasta ohjelmistostaan ja sen käyttöön liittyvästä tietoturvasta. Palveluntarjoaja pyrkii tekemään parhaansa suojatakseen käyttäjien tiedot. Mikään tietosuojajärjestelmä ei ole täysin pitävä ja tietoturvariski on olemassa kaikissa järjestelmissä. Sovelluksen käyttäjä ymmärtää ja hyväksyy, että verkkopohjainen tiedonsiirto ei koskaan voi olla täysin yksityistä tai turvattua.\nPalveluntarjoaja vastaa huolimattomuudellaan aiheuttamistaan välillisistä vahingoista, jotka ovat syy-yhteydessä Palveluntarjoajan lain tai sopimuksen vastaiseen menettelyyn ja jotka ovat olleet Palveluntarjoajan kohtuudella ennakoitavissa ja on rajoitettu 50 euroon. Ainoastaan lajiltaan ja määrältään ennalta arvattavissa olevat vahingot kuuluvat korvausvastuun piiriin. Syy-yhteyteen perustuva, tuottamuksesta riippumaton vastuu käsittää vain välittömien vahinkojen korvauksen. Olet velvollinen ryhtymään kohtuullisiin toimenpiteisiin vahingon rajoittamiseksi. Jos laiminlyöt vahingon rajoittamisen, vastaat itse vahingosta tältä osin. Palveluntarjoaja ei vastaa vahingosta, joka johtuu viranomaisten toimenpiteestä, yleisen liikenteen tai maksuliikenteen keskeytymisestä, lakosta, työsulusta, boikotista, kauppasaarrosta tai muusta yhtä merkittävästä ja epätavallisesta Palveluntarjoajasta riippumattomasta syystä.\nKauppias on henkilötietolainsäädännön tarkoittama rekisterinpitäjä (”Rekisterinpitäjä”) ja Palveluntarjoaja henkilötietojen käsittelijä, joka käsittelee Asiakkaan (rekisteröidyn) henkilötietoja rekisterinpitäjän puolesta ja lukuun. Palveluntarjoaja käsittelee rekisterinpitäjän puolesta ja lukuun Sovellukseen kirjautumisen yhteydessä itsestäsi antamiasi tietoja. Palveluntarjoaja pitää yllä selostetta rekisterinpitäjän lukuun suorittamistaan käsittelytoimista. Palveluntarjoaja sitoutuu noudattamaan toiminnassaan soveltuvaa voimassaolevaa henkilötietojen käsittelyä ja tietosuojaa koskevaa lainsäädäntöä ja noudattaa rekisterinpitäjän henkilötietojen käsittelyssä rekisterinpitäjän antamia ohjeita. Palveluntarjoaja toteuttaa Sovelluksen tarjoamisen yhteydessä tekniset ja organisatoriset toimenpiteet henkilötietojen käsittelyn turvallisuuden varmistamiseksi siten kuin henkilötietolainsäädännössä on edellytetty. Palveluntarjoaja varmistaa, että kaikki henkilöt, joilla on oikeus osana Sovellusta käsitellä rekisterinpitäjän henkilötietoja, ovat sitoutuneet noudattamaan salassapitovelvollisuutta tai heitä koskee asianmukainen lakisääteinen salassapitovelvollisuus. Palveluntarjoaja palauttaa rekisterinpitäjälle rekisterinpitäjän puolesta ja lukuun Palveluntarjoajan käsittelemät henkilötiedot Sovelluksen tarjoamisen päätyttyä. Palveluntarjoaja myös poistaa sen järjestelmissä mahdollisesti olevat jäljennökset kyseisistä henkilötiedoista, paitsi jos unionin oikeudessa tai kotimaisessa lainsäädännössä vaaditaan säilyttämään kyseiset henkilötiedot. Palveluntarjoajalla on oikeus ja velvollisuus Sovelluksen tarjoamisen päätyttyä säilyttää henkilötietoja sen kohtuullisen ajan mitä vaaditaan ja on tarpeellista Palveluntarjoajan lakisääteisten ilmoitus- ja muiden velvoitteiden täyttämiseksi. Palveluntarjoaja ei siirrä henkilötietoja EU:n tai ETA-alueen ulkopuolelle ilman Rekisterinpitäjän etukäteistä kirjallista lupaa. Rekisteröidyllä on oikeus pyytää rekisterinpitäjältä pääsy häntä itseään koskeviin henkilötietoihin sekä oikeus pyytää kyseisten tietojen oikaisemista tai poistamista taikka käsittelyn rajoittamista tai vastustaa käsittelyä sekä oikeus siirtää tiedot järjestelmästä toiseen. Palveluntarjoaja ilmoittaa rekisterinpitäjälle rekisteröityjen pyynnöistä, jotka koskevat tietosuojalainsäädännön mukaisten rekisteröidyn oikeuksien käyttämistä. Rekisteröity voi osoittaa pyyntönsä osoitteeseen asiakaspalvelu@payiq.net.\nPalveluntarjoaja ei ole vastuussa Kauppiaan myymistä tuotteista ja palveluista, niiden laadusta tai toimituksesta, vaan Palveluntarjoajan tehtävä tässä palveluketjussa on ainoastaan lippujen ja niihin liittyvän maksupalvelun välittäminen. Palveluntarjoaja ei vastaa Asiakkaan ja Kauppiaan välisistä sopimuksista. Sinun on sovittava Kauppiaan kanssa mahdollisista tuotteiden palautuksista, reklamaatioista ja kauppasumman palauttamisesta. Sinun ja Kauppiaan välistä sopimusta koskevassa riidassa vaatimukset on osoitettava Kauppiaalle. Palveluntarjoaja ei missään tapauksessa kanna vastuuta Asiakkaan ja Kauppiaan välisestä riidasta, sopimuksesta tai Kauppiaan sopimusvelvoitteista.\nLippujen ostotapahtumaan ja maksutoimeksiannon välittämiseen kohdistuvat reklamaatiot tehdään sähköpostitse osoitteeseen asiakaspalvelu@payiq.net. Reklamaatio tulee tehdä kohtuullisessa ajassa siitä, kun olet havainnut virheen lipun ostossa tai maksutoimeksiannon välittämisessä, kuitenkin viimeistään kahden kuukauden kuluessa virheen havaitsemisesta. Reklamaatio ostamastasi tuotteesta tai palvelusta tulee osoittaa Kauppiaalle, jonka tiedot löydät sähköpostiisi saamastasi kuitista.\nTähän sopimukseen sovelletaan Suomen lakia tai kuluttajalainsäädännön niin määrätessä sen maan laki, jossa Asiakkaan asuinpaikka on riippumatta siitä, missä maassa Sovellusta käytetään, edellyttäen että Palveluntarjoaja harjoittaa kaupallista tai ammattitoimintaansa maassa, jossa Asiakkaan asuinpaikka on, tai suuntaa millä tahansa tavalla tällaista toimintaa kyseiseen maahan tai useisiin maihin kyseinen maa mukaan lukien. Jos sopimukseen liittyvää erimielisyyttä ei saada ratkaistuksi neuvottelemalla, ratkaistaan erimielisyydet siinä käräjäoikeudessa, jonka tuomiopiirissä Palveluntarjoajan kotipaikka on tai sen hallintoa pääasiallisesti hoidetaan. Asiakkaan Palveluntarjoajaa vastaan esittämä kuluttajansuojalainsäädäntöön perustuva vaatimus voidaan tutkia myös käräjäoikeudessa, jonka tuomiopiirissä Asiakkaalla on kotipaikka tai vakituinen asuinpaikka. Jollei Asiakkaalla ole asuinpaikkaa Suomessa, erimielisyydet käsitellään siinä käräjäoikeudessa, jonka tuomipiirissä Palveluntarjoajalla on kotipaikka tai sen hallintoa pääasiallisesti hoidetaan. Asiakkaalla on mahdollisuus saattaa kuluttajasopimusta koskeva riita myös tuomioistuimen ulkopuolisen kuluttajariitalautakunnan ratkaistavaksi kuten laissa kuluttajariitalautakunnasta (8/2007) säädetään. Kirjallinen hakemus kuluttajariitalautakunnalle riidan ratkaisemiseksi voidaan tehdä sen jälkeen, kun kuluttaja on ottanut yhteyttä kuluttajaneuvontaan. Lisätietoja menettelystä on saatavissa osoitteesta: https://www.kuluttajariita.fi.


Kiinteistöjen jätehuolto - joensuu.fi\nAsumisessa syntyvät lietteet\nJätteen kuljetustietojen raportointi\nKiinteistöjen jätehuolto, sivun otsikko\nAsumisen jätehuolto Joensuussa, Ilomantsissa, Kontiolahdella, Liperissä ja Polvijärvellä järjestetään jätelautakunnan määräysten mukaisesti. Jätteiden lajittelun ja keräyksen järjestämisestä vastaa kiinteistön haltija.\nJätehuoltoon liittymisilmoitus tehdään kunnallisen jätehuoltoyhtiö Puhas Oy:n asiakaspalveluun. Sekä kiinteistön haltijan että Puhaksen on noudatettava yhteisiä jätehuoltomääräyksiä kuten astian tyhjennysvälejä ja lajitteluvelvoitteita.\nJoensuun alueellisen jätelautakunnan jätehuoltomääräykset (pdf)\nOmakotitalon jätehuolto järjestetään yleensä käyttämällä omaa tai naapurin kanssa yhteistä jäteastiaa. Haja-asutusalueella jätehuollon vaihtoehtona on edellisten lisäksi alueellinen keräys. Tällöin jätteet viedään itse jäteyhtiön ylläpitämään aluekeräyspisteeseen.\nKiinteistön haltijan on järjestettävä jätehuolto aina vähintään poltettavan jätteen keräystä varten. Poltettava jäte -nimitystä käytetään aikaisemmin sekajätteeksi kutsutusta jätelajista. Jätehuoltoon liitytään tekemällä ilmoitus kunnallisen jätehuoltoyhtiö Puhas Oy:n asiakaspalveluun.\nKerros- ja rivitalojen sekä esimerkiksi usean paritalon yhteisessä jätehuollossa jätteet lajitellaan vähintään poltettavaan jätteeseen, biojätteeseen, kartonkipakkauksiin ja keräyspaperiin. Biojätteen lajittelu on järjestettävä taajamassa yli kahden huoneiston kiinteistöillä ja kartonkipakkausten keräys yli neljän huoneiston kiinteistöillä. Taloyhtiö voi halutessaan järjestää myös lasi-, metalli- ja muovipakkausten erilliskeräyksen.\nJätehuollon järjestämisestä vastaa yleensä isännöitsijä. Kunnallisen jätehuoltoyhtiö Puhas Oy:n asiakaspalvelusta tilataan vähintään poltettavan jätteen ja biojätteen tyhjennykset. Tyhjennyksistä sovitaan jätehuoltomääräysten mukaisesti kuljetusreititys huomioon ottaen. Puhakselta voi tilata lajitteluopasteita ja ohjeita jätepisteeseen kiinnitettäväksi sekä asukkaille jaettavaksi.\nKartonkipakkausjätteen keräyksestä sovitaan jonkin alueella toimivan jätteenkuljetusyrityksen kanssa.\nTaloyhtiöllä on yleensä oma jätepiste. Vierekkäiset taloyhtiöt voivat järjestää yhteisen jätteiden keräyspaikan, jos jätehuolto näin järjestettynä palvelee asukkaita ja kiinteistöjen piha-alueiden muuta käyttöä halutulla tavalla. Puhas Oy jakaa tällöin tyhjennysmaksut järjestämänsä jätehuollon osalta taloyhtiöiden sopimassa ja ilmoittamassa suhteessa kummallekin yhtiölle.\nJos taloyhtiössä käsitellään biojäte kompostoimalla, siitä pitää tehdä jätehuoltoviranomaiselle kompostointi-ilmoitus (pdf). Kompostoinnissa on noudatettava sitä koskevia jätehuoltomääräyksiä.\nJos asunto-osakeyhtiön (tai kiinteistöosakeyhtiön) kiinteistöllä asukkaat ja yritykset käyttävät samoja jäteastioita, jätehuolto järjestetään kunnallisten määräysten mukaan ja Puhaksen kautta. Elinkeinotoiminnan jätteille yritys voi halutessaan järjestää erilliset astiat ja jätehuollon muuta kautta.\nVapaa-ajan asunnon jätehuolto järjestetään kiinteistön sijaintialueella. Jätehuoltoon liitytään tekemällä liittymisilmoitus kunnallisen jätehuoltoyhtiö Puhas Oy:n asiakaspalveluun. Jätehuolto on järjestettävä vähintään poltettavalle jätteelle (ent. sekajäte). Vaihtoehdot vapaa-ajan asunnon jätehuollossa ovat:\npoltettavan jätteen toimittaminen aluekeräyspisteeseen\njäteastian käyttö ja tyhjennykset jätehuoltomääräysten mukaisesti tai\nkimppa-astian käyttö esim. mökkinaapureiden tai tiekunnan osakkaiden kanssa.\nJos tiestö ei sovellu raskaaseen liikennöintiin, jätehuolto järjestetään käyttämällä aluekeräyspistettä. Omaa tai kimppa-astiaa käytettäessä astia sijoitetaan sopivan tieliittymän tuntumaan. Toisen maille astiapaikkaa suunniteltaessa on tähän kysyttävä maanomistajan suostumus.\nAluekeräyspisteeseen saa viedä poltettavaa jätettä vain kiinteistöltä, jonka osalta maksetaan aluekeräyspisteen käyttömaksua. Pisteisiin ei saa viedä esimerkiksi vaarallista jätettä, sähkölaitteita, huonekaluja eikä rakennusjätteitä.\nVapaa-ajan asunnon haltijaa ei voida vapauttaa jätehuollon järjestämisvelvollisuudesta, vaikka hän ei kokisi tarvetta jätehuollolle. Tyhjillään oleva talo rinnastetaan vapaa-ajan asuntoon jätehuoltoa järjestettäessä. Jätehuoltoon liittymättömälle kiinteistölle varataan aluekeräyspisteen käyttömahdollisuus eli kunnan jätehuoltoviranomainen liittää kiinteistön jätehuollon piiriin.\nKeräyspaikka ja jäteastia\nKiinteistön haltija järjestää kiinteistölle jätteen keräyspaikan, jäteastian tai -astiat ja tilaa tyhjennykset Puhakselta. Vuodesta 2021 alkaen 140–660 litran astiat poltettavan jätteen ja biojätteen keräykseen saa käyttöön jäteyhtiöltä.\nHuomioi astian hankinnassa ja mitoituksessa\nUudiskiinteistölle poltettavan jätteen ja biojätteen pienastiat (140–660 l) tilataan jätehuoltoon liittymisen yhteydessä Puhaksen asiakaspalvelusta. Astiat saa käyttöön veloituksetta ja Puhas toimittaa ne kiinteistölle. Astiat saa vaihtoehtoisesti hankkia itse. Käytettäessä syväkeräyssäiliöitä niiden hankinnasta vastaa kiinteistön haltija, esimerkiksi asunto-osakeyhtiö. Pakkausjäte- ja keräyspaperiastioiden hankinnasta vastaa kiinteistön haltija.\nAstian tulee sopia nykyaikaiseen koneelliseen jätteenkuormaukseen – siinä tulee olla ns. tartuntakaulus jäteauton kippiin asettamiseksi, kansi, kahvat ja pyörät. Jäteastioita myydään mm. rautakaupoissa.\nAstiakoko valitaan sen käyttäjä- ja jätemäärää ajatellen. Mitoituksessa on hyvä huomioida astian tyhjennysvälimääräykset. Jätemäärän muuttuessa astian tyhjennysvälin sopeuttaminen on helpompaa, jos käytössä on pieni (140–240 l) jäteastia. Ison astian (660 l) tyhjennyksiä ei voi venyttää määräyksissä sallittua pidemmäksi sillä perusteella, ettei astia enää täyty entiseen malliin.\nAstia on merkittävä jätelajin, tyhjentäjän ja tarvittaessa sen haltijan tiedoilla. Astiatarroja saa Puhaksen asiakaspalvelusta. Jätteenkuljettajaa varten astian sijaintipaikka tulee ilmoittaa Puhaksen asiakaspalveluun – erityisesti jos astia sijaitsee muualla kuin jätteen syntykiinteistöllä.\nBiojäteastia saa olla 140 l tai 240 l suuruinen. Taloyhtiö voi käyttää vaihtoehtoisesti korkeintaan 1,3 m3 syväkeräyssäiliötä.\nPoltettavan jätteen astiakoko on 140–660 l. Taloyhtiöt voivat käyttää myös syväkeräyssäiliöitä.\nHuomioi keräyspaikan valinnassa\nTyhjennyspaikkaan pitää pystyä liikennöimään jäteautolla turvallisesti ympäri vuoden (tien leveys, kantavuus, auton kantava kääntöpaikka).\nJäteauton pitää päästä vähintään 10 metrin päähän astiasta.\nTaajamassa keräyspaikan tulee olla korkeintaan 10 metrin päässä tonttiliittymästä, jäteauton reitin läheisyydessä.\nSyväkeräysastioita käytettäessä jäteauton tulee päästä aivan säiliön viereen.\nJäteastian siirtoväylällä ei saa olla porrasta, kynnystä tai muuta estettä. Siirtoväylän maksimikaltevuus on 1:10.\nPaloturvallisuus. Sijoita jäteastia vähintään 4 metrin, astiaryhmä 6 metrin tai jätekatos 8 metrin päähän rakennuksen räystäslinjasta.\nKiinteistön haltija vastaa astian, keräyspaikan ja sille johtavan pihatien kunnossapidosta (auraus, hiekoitus, sorastus jne.).\nAstian tyhjennys ei saa aiheuttaa vaaraa tai haittaa tyhjentäjälle, kiinteistön käytölle, jäteautolle eikä muulle liikenteelle.\nJos keräyspaikka on toisen maanomistajan mailla, on siihen kysyttävä lupa.\nLukitun jätetilan lukko sarjoitetaan jätteenkuljetuksen sarjaan. Jos tämä ei ole mahdollista tai käytössä on koodi, avaimet/koodit tulee toimittaa jäteyhtiö Puhakselle ja muille jätteenkuljettajille.\nErityisesti haja-asutusalueella keräyspaikassa huomioitavaa\nMökkialueilla omaa tai kimppa-astiaa käytettäessä pitää astia yleensä sijoittaa pihatien/yksityistien ja isomman tien liittymän tuntumaan. Astian sijoittamiseen toisen maalle on kysyttävä maanomistajan suostumus. Jäteauto voi painaa 26 t, eikä tiestö usein ole tarkoitettu säännölliseen raskaan auton liikennöintiin. Oksat tai rakenteet eivät saa haitata jäteautoa. Pienempien teiden kantavuus, leveys ja kääntöpaikka eivät usein ole riittäviä sääolosuhteiden vaihdellessa.\nPainorajoitetulla tiellä jäteauto liikennöi vain, jos tiehoitokunta antaa siihen kirjallisesti luvan. Jos keräyspaikka on sopimaton tai tien kunto ei salli liikennöintiä jäteautolla, jätehuoltoyhtiö on yhteydessä kiinteistön haltijaan ja tarvittaessa jätehuoltoviranomaiseen. Mökkialueiden tiestön kunnosta johtuen vapaa-ajan asunnon jätehuolto on monesti järkevintä järjestää käyttämällä aluekeräyspistettä.\nJätteiden lajittelu ja erilliskeräysvelvoitteet\nJätteet on lajiteltava aina kun se on mahdollista. Lajitellut jätteet toimitetaan itse ekopisteeseen, jäteasemalle tai muuhun sallittuun vastaanottopaikkaan, jos jäteastioita eri jätelajeille ei ole hankittu kiinteistölle.\nJokaisella kiinteistöllä tulee olla astia poltettavalle jätteelle. Jos kiinteistö kuuluu jätekimppaan tai aluekeräyksen piiriin, omaa astiaa ei tarvita.\nTaloyhtiöissä on oltava erillinen biojäteastia. Myös muiden vähintään kolmen huoneiston kiinteistöjen on käytettävä biojäteastiaa.\nBiojätteen erilliskeräysvelvoite ei koske haja-asutusalueella sijaitsevia kiinteistöjä eikä taloyhtiöitä, jotka kompostoivat biojätteensä. Taloyhtiön kompostoinnista on tehtävä kirjallinen ilmoitus jätelautakunnalle.\nBiojätteen lajittelu on 1–2 asunnon kiinteistöillä suositeltavaa, mutta ei pakollista. Biojätteet kompostoidaan lämpökompostorissa tai taajamassa voi liittyä biojätteen erilliskeräykseen. Naapurit voivat järjestää biokimpan.\nKartongin keräysastia on oltava, jos taajamassa sijaitsevalla kiinteistöllä on vähintään viisi huoneistoa. Kartonkipakkausten kuljetuksesta kiinteistön haltija sopii jonkin alueella toimivan jätteenkuljetusyrityksen kanssa, joka toimittaa pakkausjätteen tuottajayhteisön järjestämään vastaanottopaikkaan. Yritys laskuttaa vain jätteen kuljetuksesta – käsittelykustannuksista vastaa tuottajayhteisö. Kartonkipakkausten osalta jätelautakunnan toimialueella on voimassa kiinteistön haltijan järjestämä jätteenkuljetuksen malli, poiketen poltettavasta jätteestä ja biojätteestä, joiden kuljetuksen järjestää kunta eli käytännössä Puhas Oy.\nPaperin keräyksestä vastaavat tuottajayhteisöt. Keräys järjestetään taajamissa kerros- ja rivitalokiinteistöillä. Keräysastian tyhjennykset tilataan tuottajayhteisön kanssa yhteistyötä tekevältä jätehuoltoyritykseltä.\nEkopisteillä kerätään kotitalouksissa syntyviä kartonki- ja lasipakkauksia, metallipakkauksia ja muuta pienmetallia sekä joillakin pisteillä myös muovipakkauksia. Pisteillä kerätään myös keräyspaperia ja osalla pisteistä käyttökelpoisia vaatteita. Ekopisteiden sijainnin voi tarkistaa internetissä osoitteessa www.kierratys.info ja pakkausjätteiden lajitteluohjeet osoitteessa www.rinkiin.fi. Valtaosaa ekopisteistä ylläpitää RINKI Oy. Pisteiden käyttö on maksutonta.\nHUOM! Lasi- ja metallipakkauksista jätehuoltomääräyksissä annettuja kiinteistökohtaisia erilliskeräysvelvoitteita sovelletaan toistaiseksi suosituksina. Näiden jätelajien kuljetuksen toimeenpano on yhä viivästynyt jätteenkuljetusta koskevan päätöksentekoprosessin takia. Taloyhtiöt voivat helpottaa asukkaidensa kierrätysmahdollisuuksia ja tilata erilliskeräyksen vapaaehtoisesti lasi- ja metallipakkauksille, jos taloyhtiön sijaintitaajamassa on saatavilla kuljetuspalvelua.\nJäteastioiden pisin sallittu tyhjennysväli\nPoltettava jäte: 4 viikkoa\nPoltettava jäte, jos biojäte kerätään erikseen tai kompostoidaan: 8 viikkoa\nBiojäte: 1 viikko kesäisin, 2 viikkoa talvisin\nBiojäte, astia 1–4 asunnon käytössä tai syväkeräyssäiliö: 2 viikkoa kesäisin, 4 viikkoa talvisin\nKartonkipakkausjäte: 12 viikkoa\nLasipakkausjäte: 24 viikkoa\nMetallipakkausjäte: 24 viikkoa\nKesäaikaa on viikot 18–39, talviaikaa viikot 40–17.\nPoikkeustapauksessa vakinaisen asunnon jäteastian tyhjennysväli voidaan pidentää 12 viikkoon. Jätehuoltomääräyksissä asetettujen edellytysten on kaikilta osin täytyttävä. Lisätietoa Asiointi ja lomakkeet -sivulta.\nPoltettavan jätteen astian tyhjennysvälin voi sopia erilaiseksi kesä- ja talviajaksi, jos kesäisin kompostoidaan mutta talvisin ei. Taajamassa on mahdollista kompostoida biojätteet kesäkaudella ja liittyä erilliskeräykseen talvikaudeksi.\nVapaa-ajan asunnon jäteastiallekin sovitaan säännöllinen tyhjennysrytmi. Kesäasunnon osalta tyhjennykset sovitaan kesäkaudelle (viikot 18–39) ja ympärivuotisen vapaa-ajan asunnon osalta käyttöajankohtien mukaan. Kahdeksan viikon tyhjennysväli edellyttää biojätteiden kompostointia lämpökompostorissa. Vapaa-ajan asunnon jäteastia on aina tyhjennettävä vähintään kolme kertaa vuodessa.\nJätekimppa ja biokimppa\nJätekimpassa naapurit tai esimerkiksi tiekunnan osakkaat sopivat käyttävänsä yhteistä jäteastiaa tai -astioita. Taajamassa kimppaan voi kuulua pääsääntöisesti samassa tai naapurikortteleissa olevat taloudet. Haja-asutusalueella kimpan voivat muodostaa naapurit, tiekunnan osakkaat tai muuten yhteistoiminnassa olevat tahot siten, että kaikilla kimppaan kuuluvilla on normaalisti maksimissaan muutaman kilometrin matka astialle.\nKimppa on kätevä esimerkiksi silloin, jos jätettä syntyy vähän, kiinteistön käyttö on satunnaista tai halutaan välttää raskaalla jäteautolla liikennöintiä yksityistiellä.\nKimpan perustamisesta ilmoitetaan kirjallisesti Puhakselle lomakkeella mm. laskutuksen toteuttamiseksi. Samalla ilmoitetaan tiedot keräyspaikasta, astiakoosta ja kimpan yhteyshenkilöstä. Yhteyshenkilö voi ilmoittaa uuden talouden liittymisestä jo olemassa olevaan kimppaan, samoin tyhjennysvälin muutoksista ym. käytännön asioista.\nKimppa-astiaan on varattava tilaa neljää viikkoa kohden:\nkunkin vakinaisesti asutun asunnon jätteille 60 l\nkunkin vapaa-ajan asunnon jätteille 40 l\nTämä kannattaa huomioida astiakokoa ja tyhjennystiheyttä valittaessa. Lisäksi astian 8 viikon tyhjennysväli edellyttää, että jokainen kimppaan kuuluva kompostoi biojätteensä ja palauttaa kompostointi-ilmoituksen, tai että biojätteelle on erilliskeräys (esim. biokimppa).\nPuhas laskuttaa kultakin kimppa-astian käyttäjältä perusmaksun sekä kimpan yhteyshenkilön ilmoitukseen perustuvan osuuden kimppa-astian tyhjennyskuluista.\nBiokimppa on mahdollinen taajamassa samassa tai naapurikortteleissa sijaitseville talouksille.\nLisätietoa kimpasta ja biokimpasta jätelautakunnan kimppatiedotteesta (pdf).\nAlueellinen keräys (poltettava jäte)\nHaja-asutusalueella jätehuolto voidaan järjestää myös alueellisen keräyksen kautta. Tällöin poltettava jäte viedään itse aluekeräyspisteeseen. Pisteitä ylläpitää kunnallinen jätehuoltoyhtiö Puhas, jonka asiakaspalvelusta saa tiedon pisteiden sijainnista. Aluekeräyspisteen käyttöoikeus on vain sen käyttömaksua maksavalla taloudella. Pisteet on tarkoitettu asumisessa syntyvälle tavanomaiselle poltettavalle jätteelle, joka viedään pisteelle kohtuullisina kertaerinä (maks. yksi jätesäkki kerralla).\nValtaosa aluekeräyspisteistä on lukittuja. Pisteen kansi avataan avainlätkällä ja jätepussit laitetaan säiliöön alle 60 litran erissä. Avainlätkän lukitun pisteen käyttämistä varten toimittaa kotitalouksille jäteyhtiö.\nSähkö- ja elektroniikkalaiteromua (SER) ja vaarallisia jätteitä ei saa laittaa kiinteistön jäteastiaan eikä aluekeräyspisteeseen.\nVaarallista jätettä on käytöstä poistettu aine tai esine, joka voi aiheuttaa erityistä haittaa terveydelle tai ympäristölle, esimerkiksi:\nenergiansäästölamput ja loisteputket\nkovettumattomat maalit, liimat ja lakat\nliuottimet kuten tärpätti, tinneri, asetoni, bensiini, polttoöljy\nlääkkeet, neulat ja ruiskut\ndesinfiointiaineet ja emäksiset pesuaineet\nKotitalouden vaaralliset jätteet otetaan keräykseen vastaan maksutta. Puhaksen vastaanottopisteitä on jäteasemilla (Ilomantsi, Kontiolahden Uuro, Liperin Ylämylly, Polvijärvi) ja Kontiosuon jätekeskuksessa (Joensuu) sekä muutamissa muissa taajamissa. Lisäksi vaarallista jätettä otetaan keräysautoon, joka kiertää Joensuun kantakaupungissa sekä Hammaslahden, Reijolan, Kiihtelysvaaran ja Heinävaaran taajamissa. Katso yhteystiedot, aukioloajat ja keräysauton aikataulut ja pysähtymispaikat Puhaksen sivuilta.\nLääkejätteet, neulat ja ruiskut viedään apteekkiin. Niiden lajittelussa ja pakkaamisessa on noudatettava apteekin antamia ohjeita.\nSähkölaiteromua ovat laitteet, jotka toimiakseen tarvitsevat sähkövirtaa, akkua, paristoa tai aurinkoenergiaa. Kotitalouksien sähkölaiteromu otetaan aina vastaan maksutta. Puhaksen keräyspaikkojen lisäksi vastaanottopiste on monissa kaupoissa. Laitteen koko vaikuttaa vastaanottoverkoston laajuuteen. Tarkempaa tietoa löydät SER-kierrätyksen nettisivuilta ja isojen laitteiden vastaanottopaikat kierratys.info -sivulta.\nSähkölaitteita ovat muun muassa:\nkodinkoneet (jääkaappi, sähköliesi, pölynimuri, leivänpaahdin yms.)\ntietokoneet, matkapuhelimet, digikamerat, televisiot\nsähkötyökalut (pora, ompelukone, hitsauslaite yms.)\nleikkikalut (autoradat, paristolla toimivat lelut)\nseuraavat lamput: led-lamput, energiansäästölamput, loisteputket, pienloistelamput, valosarjat\nKaikenkokoisia SER-laitteita otetaan vastaan Puhaksen vastaanottopisteissä jäteasemilla (Ilomantsi, Kontiolahden Uuro, Liperin Ylämylly, Polvijärvi), Kontiosuon jätekeskuksessa (Joensuu) sekä muutamissa muissa taajamissa. Lisäksi niitä vastaanotetaan keräysautoon, joka kiertää Joensuun kantakaupungissa sekä Hammaslahden, Reijolan, Kiihtelysvaaran ja Heinävaaran taajamissa. Katso yhteystiedot, aukioloajat ja keräysauton aikataulut ja pysähtymispaikat Puhaksen sivuilta. Muut SER:n vastaanottopaikat sijaitsevat Joensuussa Kuusakosken (os. Lylykoskentie 8) ja Gigantin (os. Voimatie 8) toimipaikoissa. SER-jäte tulee viedä vastaanottopaikkaan sen aukioloaikana.\nPieniä sähkölaitteita (laitteen ulkomitoista mikään ei ylitä 25 cm:ä) otetaan vastaan osassa niitä myyvistä päivittäistavarakaupoista ja isommissa erikoisliikkeissä riippumatta siitä, ostaako samalla uuden laitteen.\nSER-laitteen, jonka ulkomitoista jokin ylittää 25 cm, voi palauttaa mihin tahansa kauppaan ostaessaan sieltä uuden vastaavan laitteen.\nBiojäte, puutarhajäte, risut\nBiojätettä ovat ruuan tähteet ja muu esimerkiksi ruuan valmistuksessa syntyvä elintarvikejäte. Biojätteen kompostointi tai erilliskeräys on suositeltavaa. Tällöin saadaan hyödynnettyä biojätteen sisältämät ravinteet puutarhassa taikka laitoskäsittelyn jälkeen lannoitevalmisteina ja biokaasusta saatavana energiana. Biojätteen voi kompostoida omalla kiinteistöllä lämpökompostorissa. Taajamassa voi liittyä biojätteen erilliskeräykseen. Biojätekeräyksessä suosittu keräystapa on biokimppa eli naapurien kanssa yhteisesti käytettävä biojäteastia.\nElintarvikejäte tulee kompostoida aina lämpöeristetyssä, suljetussa ja hyvin ilmastoidussa kompostorissa, johon haittaeläinten pääsy on estetty, tai kompostikäymälässä laitevalmistajan ohjeiden mukaan.\nKuivakäymäläjäte tulee kompostoida sitä varten suunnitellussa suljetussa ja hyvin ilmastoidussa kompostorissa, josta valumavesien pääsy maahan on estetty ja johon haittaeläinten pääsy on estetty. Ulosteperäisen jätteen kompostointiaika on vähintään yksi vuosi. Kesto lasketaan siitä, kun tuoretta ulostejätettä ei enää lisätä kompostiin.\nPuutarhajäte voidaan kompostoida eristämättömässä kompostorissa tai taajaman ulkopuolella myös aumassa.\nKompostin sijainti ja hoito ei saa aiheuttaa haittaa naapureille eikä ympäristölle. Elintarvikejätteen kompostorista tulee olla vähintään 15 metriä kaivoon tai vesialueeseen ja 5 metriä tontin rajaan, jollei naapuri anna suostumusta lähemmäs tontin rajaa sijoittamiseen.\nPuutarhajätteet ja risut toimitetaan Joensuussa Kontiosuon jätekeskukseen, Polvijärvellä jäteasemalle ja Ilomantsissa, Kontiolahdella ja Liperissä kuntien järjestämiin luvallisiin vastaanottopaikkoihin, jos niitä ei kompostoida kiinteistöllä. Puutarha- ja risujätteiden vieminen yleisille alueille kuten puistoihin tai ojiin on kiellettyä.\nLisätietoa biojätekeräyksestä Puhaksen sivuilta.\nHuonekalujäte ja isot jäte-erät\nJoensuussa toimii useita kirpputoreja, jotka ottavat vastaan hyväkuntoisia huonekaluja ja voivat noutaa ne kotoa. Huonekalujäte, suuret jäte-erät ja rakennusjätteet toimitetaan Kontiosuon jätekeskukseen (Joensuu) tai jäteasemalle (Ilomantsi, Kontiolahden Uuro, Liperin Ylämylly, Polvijärvi). Kuljetuksesta ja jätekustannuksista vastaa jätteen haltija.\nPuhakselta voi tilata maksullisen jätteiden noutopalvelun suurikokoisille jätteille, esimerkiksi huonekalu- tai sähkölaitejätteelle. Joensuun Kontiosuon jätekeskuksesta voi vuokrata kuljetusta varten peräkärryä.\n013 337 7100\nma, ke–to 9–12\nJätelautakunnan osoite ja kartta


Pelaa Dream Catcher videokolikkopeliä ilmaiseksi Videoslotsilla\nPelaa Dream Catcher verkossa: Lue peliarvostelu alapuolelta\nEvolution Gamingin Dream Catcher on mielenkiintoinen peli, jossa pyörittely on yksinkertaista ja säännöt helppoja kaikkien tuntemassa hauskassa onnenpyöräpelissä. Tämä uniikki live-peli koostuu suuresta onnenpyörästä, joka on pystyasennossa, ja jota operoi oikeat jakajat. Tämä peli tarjoaa mitä yksinkertaisimmat säännöt ja helpon pelattavuuden – ominaisuuksia, mitä moni muu kasino ei pysty pelaajille tarjoamaan. Pelattavuus on yksi asia, mutta tämän lisäksi Dream Catcher tuo luoksesi myös live-jakajan ja kokonaisen show-ilmapiirin, joka ympäröi tätä upeaa onnenpyöräpeliä.\nEvolution Gaming on ottanut onnenpyöräpeleistä kaikki parhaat ominaisuudet ja luonut ainutlaatuisen ja monipuolisen onnenpyöräpelin, jossa on mukana oikea jakaja. Ei ihmekään, että he ovat onnistuneet luomaan konseptin, joka viihdyttää pelaajia. Evolution Gamingin onnenpyöräpeli kantaa nimeä Dream Catcher, ja tämä peli vetoaa syystäkin kaikentasoisiin pelaajiin; aloittelijoihin, kokeneisiin konkareihin ja kaikkiin siltä väliltä.\nDream Catcher -onnenpyöräpelin toiminta ja säännöt\nSuuressa Dream Catcher -onnenpyörässä on 54 sektoria, joista 52:ssa on numerot 1, 2, 5, 10, 20 ja 40. Kaikki numerot ilmaantuvat tietyin välein ja lopuista kahdesta sektorista löytyy kertoimet x2 ja x7. Panostus alkaa kun pelaaja valitsee haluamansa numeron, joka vastaa samalla hänen panostustaan. Eli valitessa numeron 1 panostus on 1, kun taas valitessaan numeron 20 pelaaja myös panostaa 20. Panostuksen voi tehdä joko manuaalisesti tai automaattisesti. Panostusaika on rajallinen ja pelaajat voivat aloittaa panosten asettamisen, kun virtuaalisen ohjauspaneelin valo muuttuu vihreäksi. Kun valo muuttuu keltaiseksi panostusaika päättyy, pyörä pyörähtää ja voitot jaetaan.\nPelistä löytyy chat-ominaisuus, jonka kautta voit keskustella jakajan ja muiden pelaajien kanssa. Mutta mikäli et halua hyödyntää chat-ominaisuutta voit sulkea sen pelin aikana. Sinulla on kaksi eri mahdollisuutta seurata pelin kulkua, sillä voit joko valita käyttöösi pienemmän ikkunan, jolloin pystyt seuraamaan myös meneillään olevaa chat-keskustelua, ja näet samalla panostusvaihtoehdot sekä pelihistoria, tai suuremman ikkunan, jolloin näet onnenpyörän paremmin ja panostusvaihtoehdot ruudun alareunassa.\nDream Catcher -onnenpyöräpelin grafiikka ja äänet\nTämä visuaalisesti lumoava ja vaikuttava peli on luotu käyttämällä erityisvalmisteista onnenpyörää, joka on rakennettu varta vasten Evolution Gamingin käyttöön. Eteesi avautuu huone, jossa on valtava onnenpyörä, sekä oikea jakaja. Tunnelmaa on luotu ääni- ja valoefekteillä, jotka liittyvät onnenpyörän toimintoihin. Kaikki nämä toiminnot yhdessä luovat pelaajille tilan, jossa he pääsevät nauttimaan tästä upeasta pelikokemuksesta. Kamerat on aseteltu niin, että pelaaja pystyy seuraamaan pelin tapahtumia useasta eri kuvakulmasta. Myöskään lähikuvissa ei ole säästelty, joten pelistä välittyy samanlainen kokemus kuin katsoisit TV:stä Onnenpyörä-ohjelmaa. Pelistä löytyy myös oikea jakaja, joka seurustelee pelaajien kanssa pelin aikana ja luo tällä tavoin peliin lisää tunnelmaa.\nDream Catcher -onnenpyörä on valtava onnenpyörä, jonka sektoreissa näet useita värejä sinisestä purppuraan, oranssista keltaiseen ja vihreään, sekä erisuuruisia numeroita yhdestä neljäänkymmeneen. Kahteen sektoriin on lisätty kerroin, joka antaa mahdollisuuden suurempiin voittoihin. Pyörän keskellä komeilee pelin nimi Dream Catcher, joka löytyy pyörän pyörivästä keskuksesta. Peliä operoi oikea jakaja, joka tekee pelikokemuksesta paljon mieluisamman, sillä jakaja keskustelee pelin tuoksinassa pelaajien kanssa.\nDream Catcher -onnenpyöräpelin voitot\nDream Catcher -onnenpyöräpelin pelaaminen on varsin helppoa. Pelaajan tulee ainoastaan asettaa panos haluamalleen numerolle, ja yrittää arvata minkä numeron kohdalle pyörä pysähtyy. Valittavana on numerot 1, 2, 10, 20 ja 40, ja mikäli pelaaja onnistuu arvaamaan numeron oikein hän voittaa sitä vastaavan voittosumman. Esimerkiksi jos pelaaja asettaa panoksensa numerolle 1 hän tavoittelee 1:1 voittoa. Jos pelaaja sen sijaan päättää valita numeron 10 on panoskin 10 ja voitto sen mukaisesti 10:1. Kannattaa myös pitää mielessä, että pyörästä löytyy myös kaksi erillistä bonuskenttää, joista löytyy x2- ja x7-kertoimet. Nämä tietysti korottavat voittojen arvoa osoittamansa kertoimen verran.\nDream Catcher -onnenpyöräpeli – yhteenveto\nEvolution Gamingin Dream Catcher on onnenpyöräpeli, joka viihdyttää varmasti jokaista onnenpyörä-ohjelman ystävää. Vaikka Jethro Rostedt ja Sara Sieppi eivät tästä pelistä löydykään, niin löytyy pelistä kuitenkin yhtä kauniit ja rohkeat Evolution Gamingin omat jakajat. Peliin pääsee helposti sisälle, mikä takaa sen suosion niin kokemattomampien kuin kokeneittenkin pelaajien parissa. Sinun tulee ainoastaan asettaa panoksesi sille numerolle, jonka uskot voittavan ja toivoa, että olet onnettaren suosiossa. Kiitos erilaisten panostusmahdollisuuksien sekä voittokertoimien Dream Catcher -onnenpyöräpelissä on mahdollisuus varsin mukaviin voittoihin. Ja mikä parasta, sinulla on mahdollisuus olla yhteydessä oikeaan jakajaan, mikä tekee pelikokemuksesta realistisemman ja vaikka olet omalla kotisohvallasi niin tuntuu kuin olisit oikealla kasinolla. Ei muuta kun iso pyörä pyörimään ja toivon mukaan onni ei jää pelkkään pyörään!